ai4bharat/Pralekha huggingface dataset:
ग्राहक व्यवहार, अन्न आणि सार्वजनिक पुरवठा मंत्रालय
साखर विकास निधी अधिनियम 1983 अंतर्गत पुनर्रचना करण्यासाठी केंद्र सरकारने जारी केल्या नव्या मार्गदर्शक सूचना
मार्गदर्शक सूचनांमध्ये दोन वर्षांची सवलत आणि पांच वर्षात कर्जफेड करण्याच्या तरतुदीमुळे, एसडीएफ कर्ज घेतलेल्या आर्थिकदृष्ट्या दुर्बल साखर कारखान्यांना दिलासा मिळण्याची शक्यता
नवी दिल्ली, 5 जानेवारी 2022
आर्थिकदृष्ट्या दुर्बल असलेल्या मात्र व्यावसायिक क्षमता असलेल्या आणि ज्यांनी साखर विकास निधी कायदा, 1982 अंतर्गत कर्ज घेतले आहे, अशा साखर कारखान्यांचे पुनर्वसन करण्यासाठी, अन्न आणि सार्वजनिक वितरण विभागाने नव्या मार्गदर्शक सूचना जारी केल्या आहेत. या अंतर्गत,साखर विकास निधी कायदा 1983 च्या नियम 26 अंतर्गत घेतलेल्या कर्जाची पुनर्रचना केली जाणार आहे. या सर्व मार्गदर्शक सूचना https://dfpd.gov.in/sdfguidelines-sdf.htm आणि https://sdfportal.in. या संकेतस्थळांवर उपलब्ध आहेत.
परतफेड न करण्यात आलेल्या एसडीएफ कर्जाची एकूण थकीत रक्कम 3068.31 कोटी रुपये  इतकी असून त्यात मुद्दल 1249.21 कोटी रुपये, . 1071.30 कोटी रुपये व्याज आणि कर्ज थकीत असल्याने, 747.80 कोटी रुपये अतिरिक्त व्याज याचा समावेश आहे.
सर्व प्रकारच्या वित्तीय संस्था, जसे की सहकारी सोसायट्या, खाजगी मर्यादित कंपन्या आणि सार्वजनिक मर्यादित कंपन्या अशा सर्व संस्थांनी एसडीएफ अंतर्गत घेतलेल्या सर्व प्रकारच्या कर्जासाठी या मार्गदर्शक सूचना लागू असणार आहेत.
मार्गदर्शक तत्त्वांमध्ये दोन वर्षांची स्थगिती आणि नंतर पाच वर्षांच्या परतफेडीची तरतूद आहे ज्यामुळे एसडीएफ कर्ज घेतलेल्या आर्थिकदृष्ट्या कमकुवत साखर कारखान्यांना मोठा दिलासा मिळणे अपेक्षित आहे. पात्र साखर कारखान्यांना अतिरिक्त व्याजाची संपूर्ण माफ करण्यात येईल. एसडीएफ नियम 26   नुसार पुनर्वसन पॅकेज मंजूर झाल्याच्या तारखेला अस्तित्वात असलेल्या बँक दरानुसार व्याजदरात बदल केला जाईल. या सुविधेमुळे या थकबाकीदार साखर कारखान्यांवरील कर्जाचा बोजा कमी होण्यास मदत होईल.
गेल्या तीन वर्षांपासून सातत्याने, रोख रकमेच्या नुकसानीचा सामना करणाऱ्या किंवा ज्यांची मिळकत नकारात्मक आहे, मात्र जे साखर कारखाने बंद झालेले नाहीत किंवा त्यांनी ऊसाच्या दोन हंगामात गाळप बंद केलेले नाही,  असे सर्व कारखाने पुनर्रचनेसाठी उपलब्ध आहेत.S.Patil/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 185
विज्ञान आणि तंत्रज्ञान मंत्रालय
रशियन विज्ञान संस्था-पीओआय एफईबी आणि सीएसआयआर-एनआयओ/एनजीआरआय यांच्यात सामंजस्य करार
पणजी, 13 जानेवारी 2021
रशियातील व्ही.आय. इलीश्चेव्ह पैसिफिक सागरी अभ्यास संस्था- POI, आणि भारतातील गोव्यातली राष्ट्रीय सागरी अध्ययन संस्था CSIR-NIO, तसेच हैदराबाद येथील राष्ट्रीय भौगोलिक संशोधन संस्था- CSIR-NGRI यांच्यात सागरी विज्ञान आणि तंत्रज्ञानाच्या क्षेत्रातील सामंजस्य करारावर स्वाक्षऱ्या करण्यात आल्या.
पीओआय  ही रशियाच्या पूर्व भागातील सर्वात मोठी संशोधन संस्था असून या संस्थेअंतर्गत 31 विविध अत्याधुनिक उपरकरणे असलेली संशोधन केंद्रे आहेत. भारतातील CSIR-NIO आणि CSIR-NGRI या संशोधन आणि औद्योगिक संशोधन संस्थेच्या अद्ययावत संशोधन प्रयोगशाळा असून अनुक्रमे सागरी विज्ञान आणि पृथ्वी विज्ञान क्षेत्रातील संशोधनासाठी त्या जगभरात ओळखल्या जातात.
12 जानेवारी रोजी सकाळी 11 वाजता या दोन्ही संस्थांमध्ये आभासी पद्धतीने या करारावर स्वाक्षऱ्या झाल्या. POI FEB चे संचालक डॉ याशेस्लाव्ह लोबानोव्ह आणि CSIR गोवाचे संचालक प्रा सुनील कुमार सिंग तसेच हैदराबादच्या CSIR चे संचालक डॉ वीरेंद्र तिवारी यांच्या उपस्थितीत हा करार झाला. यावेळी दोनही देशातले राजनैतिक अधिकारी आणि रशियाचे राजदूत यांच्यासह अनेक मान्यवर उपस्थित होते
या सामंजस्य करारामुळे भारतीय आणि रशियन शास्त्रज्ञांना सागरी विज्ञान आणि तंत्रज्ञान क्षेत्रात क्षमता आणि कौशल्ये यांची देवघेव करता येणार आहे. दोन्ही देशांच्या शाश्वत विकासासाठी संशोधन आणि तंत्रज्ञान विकासातील अनुभव आणि ज्ञानाचा उपयोग करता येऊ शकेल. विशेषतः भू-स्त्रोत, भौगोलिक क्षेत्रातील अवकाषीय विविधता, सागरी भू-विज्ञान, पलिओजिओग्राफी, पर्यावरण आणि हवामान बदल, भौगोलिक आणि जीवशास्त्रीय सागरी अध्ययान, हायड्रोकेमेस्ट्री अशा विविध क्षेत्रात सहकार्य आणि भर देत एकत्र काम करता येणार आहे.
या सामंजस्य करारामुळे सागरी प्रदूषण आणि हवामान बदल अशा समस्यांचा एकत्रित सामना करता येईल. सागरी स्त्रोतांचा अभ्यास करण्यासाठी संयुक्त वैज्ञानिक अध्ययन शिबिरे आणि इतर उपक्रम राबवता येतील.
S.Tupe/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 136
पंतप्रधान कार्यालय
म्यानमार च्या संरक्षण दलांचे प्रमुख कमांडर-इन-चीफ सीनियर जनरल मिन ओंग लियांग यांनी घेतली पंतप्रधान नरेंद्र मोदी यांची भेट
नवी दिल्ली, 29 जुलै 2019
म्यानमारच्या संरक्षण दलांचे प्रमुख कमांडर-इन चीफ सीनियर जनरल मिन ओंग लियांग यांनी आज पंतप्रधान नरेंद्र मोदी यांची भेट घेतली.
यावेळी लियांग यांनी पंतप्रधानांना भारतात नुकत्याच झालेल्या निवडणुकीतील विजयाबद्दल शुभेच्छा दिल्या. गेल्या काही वर्षात भारतात अत्यंत वेगाने विकास होत आहे याचाही त्यांनी उल्लेख केला आणि संरक्षण आणि सुरक्षिततेच्या क्षेत्रात दोन्ही शेजारी देशांमधील संबंधाच्या कटिबध्दतेचा पुनरुच्चार केला.
या भेटीत, पंतप्रधान मोदी यांनी म्यानमार च्या आपल्या दौऱ्यादरम्यान झालेल्या स्वागताची आठवण केली. म्यानमारसोबत आतंकवाद विरोधी मोहीम, क्षमता बांधणी, सैन्यविषयक आणि सागरी सहकार्य यासह आर्थिक क्षेत्र आणि विकासात सहकार्य करत असल्याचा उल्लेख पंतप्रधानांनी यावेळी केला
म्यानमारसोबतचे द्विपक्षीय संबंध अधिक दृढ करण्यासाठी भारत कटिबद्ध आहे, असेही पंतप्रधान यावेळी म्हणाले.
B.Gokhale/R.Aghor/P.Malandkar
(Visitor Counter : 50
पंतप्रधान कार्यालय
पंतप्रधानांनी राजस्थान दिवसानिमित्त राजस्थानच्या जनतेला दिल्या शुभेच्छा
पंतप्रधान नरेंद्र मोदी यांनी राजस्थान दिवसानिमित्त राजस्थानच्या जनतेला शुभेच्छा दिल्या आहेत. गौरवशाली वारशाने समृद्ध या राज्याच्या सर्वांगीण विकासाची मनोकामना मोदी यांनी व्यक्त केली.
पंतप्रधान आपल्या ट्विट संदेशात म्हणाले :
"राजस्थान दिवसानिमित्त राज्यातील सर्व बंधू-भगिनींना माझ्याकडून अनेक शुभेच्छा. याप्रसंगी गौरवशाली वारशाने समृद्ध या राज्याच्या सर्वांगीण विकासाची मनोकामना मी व्यक्त करतो"
संरक्षण मंत्रालय
अमेरीका भारत-प्रशांत कमांड मुख्यालयाला भेट देण्यासाठी संरक्षण मंत्री राजनाथ सिंह हवाई इथे पोहचले
अमेरीका भारत-प्रशांत कमांड  मुख्यालयाला भेट देण्यासाठी संरक्षण मंत्री राजनाथ सिंह 12 एप्रिल 2022 रोजी हवाई इथे पोहचले. त्यांचे वॉशिंग्टन डीसी इथून आगमन झाल्यावर USINDOPACOM चे कमांडर अॅडमिरल जॉन अॅक्विलीनो यांनी राजनाथ सिंह यांचे हवाईत स्वागत केले. USINDOPACOM आणि भारतीय लष्करात सातत्याने लष्करी सराव, प्रशिक्षण कार्यक्रम आणि विविध प्रकारचे आदानप्रदान असे व्यापक सहकार्य आहे.
संरक्षण मंत्री, भारतात परतण्यापूर्वी 13 एप्रिल 2022 रोजी USINDOPACOM मुख्यालय, पॅसिफिक फ्लीट आणि हवाई येथील प्रशिक्षण सुविधांना भेट देतील. हवाई येथील त्यांच्या छोट्या मुक्कामादरम्यान पॅसिफिकच्या राष्ट्रीय युद्धस्मारक इथे पुष्पहार अर्पण करणे आणि यूएस आर्मी पॅसिफिक तसेच पॅसिफिक वायुसेनेच्या मुख्यालयाला भेट देणे अपेक्षित आहे.
अमेरिकेचे अध्यक्ष जो बिडेन यांनी वॉशिंग्टन डीसीमध्ये, पंतप्रधान नरेंद्र मोदी यांच्याबरोबर आभासी बैठक घेतली. यावेळी राजनाथ सिंह, परराष्ट्र व्यवहार मंत्री डॉ. एस जयशंकर, अमेरिकेचे परराष्ट्र मंत्री अँटनी ब्लिंकन आणि अमेरिकेचे संरक्षण मंत्री लॉईड ऑस्टिनही उपस्थित होते.
त्यानंतर, संरक्षण मंत्री आणि परराष्ट्र व्यवहार मंत्र्यांनी 11 एप्रिल 2022 रोजी अमेरीकेच्या समपदस्थांबरोबर चौथ्या भारत-अमेरिका मंत्रीस्तरीय 2+2 संवादात भाग घेतला. या संवादानंतर एक संयुक्त निवेदन जारी करण्यात आले. 2+2 संवादापूर्वी राजनाथ सिंह यांनी पेंटागॉनमध्ये अमेरिकेच्या संरक्षण मंत्र्यासोबत स्वतंत्रपणे द्विपक्षीय बैठक घेतली.
भूविज्ञान मंत्रालय
दक्षिण मध्य महाराष्ट्र आणि आसपासच्या दक्षिण कोकण प्रदेशात अद्यापही कमी दाबाचे क्षेत्र कायम
पुढील 48 तासात महाराष्ट्र आणि दक्षिण गुजरात किनारपट्टीवर कमी दाबाच्या पट्टयाची तीव्रता वाढेल
हा पट्टा पश्चिम- वायव्येकडे सरकत जाऊन तीव्र स्वरूपाचा होईल
दक्षिण कोकण आणि घाटमाथ्यावर अतिवृष्टीची  शक्यता
समुद्राची स्थिती खवळलेली राहिल ; मच्छीमारांनी समुद्रात न जाण्याचा इशारा
नवी दिल्ली, 15 ऑक्टोबर 2020
भारतीय हवामान विभागाच्या वादळ पूर्वानुमान विभागानुसार, दक्षिण मध्य महाराष्ट्र आणि दक्षिण कोकण या भागामध्ये तयार झालेले कमी दाबाचे क्षेत्र आज 15 ऑक्टोबर 2020 रोजीही साडेआठ तास कायम राहणार आहे.
हा पट्टा पश्चिम- वायव्य भागात सरकेल आणि अरेबियन समुद्राच्या पूर्व मध्य तसेच महाराष्ट्राच्या किनारपट्टीच्या भागात आणि अरबी समुद्राजवळ उत्तर-पूर्व भागात आणि महाराष्ट्र आणि दक्षिण गुजरात किनाऱ्यावर पुढील 48 तासात तीव्र स्वरुपाचा होईल. तो पुढे पश्चिम- वायव्येच्या दिशेने सरकून अधित तीव्र स्वरुपाचा होईल.
सूचना
- पावसाचा इशारा
15 ऑक्टोबर 2020: बहुतेक ठिकाणी हलका ते मध्यम स्वरूपाचा पाऊस, कोकण गोव्यात आणि घाट प्रदेशात तुरळक ठिकाणी जोरदार ते मुसळधार पाऊस. दक्षिण कोकण आणि त्या जवळचा घाट प्रदेशात अति मुसळधार पाऊस  पडेल
16 ऑक्टोबर 2020 : हलका ते मध्यम स्वरूपाचा पाऊस बहुसंख्य ठिकाणी कोकण गोव्यात काही ठिकाणी जोरदार अती जोरदार दक्षिण गुजरातचा किनारपट्टीच्या भागात जोरदार पावसाची शक्यता.
- जोरदार वाऱ्याचा इशारा
मध्य महाराष्ट्रात येत्या बारा तासात ताशी 20 ते 30 किलोमीटर वेगाने वारे वाहतील. हा वेग ताशी 40 किलोमीटरपर्यंतही पोहोचेल. त्यानंतर तीव्रता कमी होईल. अरबी समुद्राच्या मध्यपूर्व भागात तसेच उत्तर-पूर्व भागात ताशी 25 ते 35 ते ताशी 45 किमी वेगाने वारे वाहतील.
गोवा महाराष्ट्र आणि दक्षिण गुजरात किनारपट्टीच्या प्रदेशात पुढील 12 तास ही स्थिती कायम असेल.
वादळी वाऱ्यांचा वेग वाढत जाऊन अरबी समुद्राच्या मध्य पूर्व भागात तसेच ईशान्येकडे याचा जोर वाढत जाऊन महाराष्ट्र आणि गुजरात किनारपट्टीला 16 ऑक्टोबर संध्याकाळपासून जोरदार वारे वाहतील. याच भागात वाऱ्याचा वेग 17 ऑक्टोबरला वाढून ताशी 50 ते 65 ते 75 पर्यंत जाऊ शकेल.
- समुद्राची स्थिती
अरबी समुद्राच्या पूर्व मध्यभाग आणि ईशान्य भागात समुद्र खवळलेला ते अती खवळलेला राहील. ही स्थिती महाराष्ट्र आणि गुजरात किनारपट्टीवर आज संध्याकाळपासून 18ऑक्टोबर पर्यंत कायम राहील.
- मच्छिमारांना इशारा
आजपासून तीन दिवस महाराष्ट्र आणि दक्षिण गुजरात किनारपट्टीवर तसेच अरबी समुद्राच्या पूर्व मध्य आणि ईशान्य भागात जाऊ नये असा इशारा मच्छिमारांना देण्यात येत आहे.
कोकण गोवा आणि मध्य महाराष्ट्राच्या घाट विभागात होणाऱ्या हानीचे पूर्वानुमान
पावसाच्या माऱ्यामुळे महाराष्ट्र आणि कर्नाटकमध्ये भात, केळी, पपई आणि इतर फळबागा, शेवगा आणि भाज्यांचे नुकसान होईल. मुसळधार पावसामुळे कच्च्या बंधाऱ्यांचे नुकसान होईल.
सखल भागांमध्ये पूर, पाणी साचणे, वाहतुकीत अडथळा, भूस्खलन होईल आणि पाणी साचेल. तसेच रस्ते ओले आणि निसरडे होतील.
अतिवृष्टीमुळे नाल्यांमध्ये अडथळे येऊन अचानक पूरस्थिती निर्माण होईल.
अधिक माहितीसाठी कृपया www.rsmcnewdelhi.imd.gov.in www.imd.gov.in या संकेतस्थळाला भेट द्या.
हवामान अंदाज आणि विविध इशाऱ्यांच्या माहितीसाठी मौसम ॲप आणि शेतीशी संबधीत हवामान ईशाऱ्यांसाठी मेघदूत ॲप डाऊनलोड करा. वीजेच्या इशाऱ्यांसाठी दामिनी ॲप डाऊनलोड करा.
B.Gokhale/V.Sahjrao/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 93
नागरी उड्डाण मंत्रालय
नागरी विमान वाहतूक मंत्रालयाशी संलग्न संसदीय सल्लागार समितीची बैठक
नवी दिल्ली - दि. 11 एप्रिल, 2022
नागरी विमान वाहतूक मंत्रालयाशी संलग्न संसदीय सल्लागार समितीची आज नवी दिल्ली येथे बैठक झाली. या बैठकीमध्ये ‘‘ई-बीसीएएस प्रकल्प’’ याविषयी चर्चा झाली. या बैठकीविषयी माहिती देताना नागरी विमान वाहतूक मंत्री ज्योतिरादित्य शिंदे म्हणाले की, नागारी विमान वाहतूक सुरक्षा ब्युरो  च्यावतीने राष्ट्रीय विमान वाहतूक सुरक्षा कार्यक्रमाची स्थापना, विकास, अंमलबजावणी, देखरेख आणि पुनरावलोकन करण्यात येते. उड्डाणांची सुरक्षा, नियमितता आणि
कार्यक्षमता लक्षात घेवून बेकायदा हस्तक्षेप आणि धोक्याच्या कृतीपासून नागरी विमान वाहतूक कार्याचे संरक्षण केले जाते. आता ई-बीसीएएस उपक्रम सुरू करण्यात आला आहे. या अंतर्गत प्रकिया स्वयंचलित व्हाव्यात यासाठी ई-गव्हर्नन्सनुसार कार्य करण्यात येणार आहे. हितधारकांच्या सोयीसाठी हे एक ऑनलाइन व्यासपीठ असणार आहे. यामध्ये संपूर्ण व्यवहार पारदर्शक तसेच वापरकर्त्याच्या सुविधेसाठी कार्यक्षमता वाढविण्याच्या उद्देशाने करण्यात येणार आहेत. सध्या ज्या प्रकारे प्रक्रिया आणि संस्थेच्या संरचनेच्या क्षमतेचा लाभ घेतला जातो, त्या सर्वांचे तांत्रिकदृष्ट्या एकत्रीकरण आणि कार्यालयीन प्रक्रियांचे डिजिटायझेशन करण्यात येणार आहे. यामुळे कोणत्याही कामाला जलद मंजुरी मिळणे सुकर होणार आहे; त्याचबरोबर व्यवसाय करणे अधिक सुलभ
होणार आहे.
याप्रसंगी मंत्री ज्योतिरादित्य शिंदे म्हणाले, ई-सहज मोड्यूल अंतर्गत सुरक्षा मंजुरी प्रदान करण्यात येईल. ई-प्रशिक्षण मोड्युल अंतर्गत विमान सुरक्षा प्रशिक्षण आणि प्रमाणपत्रासाठी 16 प्रशिक्षण अभ्यासक्रम चालविण्यात येत आहेत. या मॉड्युलमध्ये ऑनलाइन चाचणी आणि प्रशिक्षणाच्या गुणवत्तेवर प्रभावी पर्यवेक्षण समाविष्ट करण्यात आले आहे. सेट्रलाइज्ड ऍक्सेस कंट्रोल सिस्टिम  या बायोमेट्रिक एरोड्रोम एंट्री परमिट आणि वाहन प्रवेश परवान्यासाठी ऑनलाइन प्रणाली जोडण्यात आली आहे. या व्यवस्थेमुळे मान्यताप्राप्त सरकारी आणि खाजगी संस्थांचे कर्मचारी तसेच विमानतळावरील झोनमधील अधिकृत वाहनांच्या प्रवेशाचे नियमन होवू शकणार आहे. ई-सुरक्षा कार्यक्रम हा सुरक्षा कार्यक्रमाच्या मंजुरीसाठी एकल खिडकी सुविधा आहे. ई-क्वालिटी कंट्रोल मोड्युल हे सुरक्षा ऑडिट आणि विमानतळांच्या सुरक्षा तपासणीसाठी आहे. ई-सहज, सीएसीएस आणि ई- प्रशिक्षण हे तीनही मॉड्युल पूर्ण झाले असून त्यांचे काम सुरू झाले आहे. अशी यावेळी माहिती देण्यात आली. ई-सुरक्षा मॉड्युल जून 2022 पर्यंत पूर्ण होईल, अशी अपेक्षा आहे. आणि ई- गुणवत्ता नियंत्रण कार्यक्रम यंदाच्या वर्षी ऑगस्टपर्यंत पूर्ण होण्याची शक्यता आहे.
संरक्षण मंत्रालय
कोविड-19 विरुद्धच्या राष्ट्रव्यापी अभियानात एनसीसीचे कॅडेट सहभागी होणार
कॅडेट्सच्या तात्पुरत्या नियुक्त्यासाठी मार्गदर्शक सूचना जारी
नवी दिल्ली, 2 एप्रिल 2020
राष्ट्रीय छात्र सेनेने  ‘एनसीसी योगदान अभियान’ अंतर्गत आपल्या कॅडेटच्या सेवांचा विस्तार करत कोविड-19 विरुद्धच्या राष्ट्रव्यापी अभियानात नागरी प्रशासनाला मदतीचा हात पुढे केला आहे. साथीच्या आजारा विरुद्धच्या लढाईत सहभागी असलेल्या विविध संस्थाच्या कार्यात आणि त्यांच्या प्रयत्नांमध्ये सहकार्य करण्यासाठी एनसीसीने त्यांच्या कॅडेट्सच्या तात्पुरत्या रोजगारासाठी मार्गदर्शक सूचना जारी केल्या आहेत.
एनसीसी कॅडेट्ससाठी नियोजित कामांमध्ये हेल्पलाइन / कॉल सेंटरचे व्यवस्थापन; मदत पुरवठा / औषधे / अन्न / आवश्यक वस्तूंचे वितरण; समुदाय सहकार्य; डेटा व्यवस्थापन आणि सार्वजनिक ठिकाणी लोकांना रांगा लावून उभे राहण्याची व्यवस्था आणि रहदारी व्यवस्थापन यांचा समावेश आहे.मार्गदर्शक सूचनांनुसार कायदा आणि सुव्यवस्थेची परिस्थिती हाताळण्यासाठी किंवा लष्करी कर्तव्य बजावण्यासाठी किंवा ज्या ठिकाणी अधिक प्रमाणत कोरोनाचे रुग्ण आढळले आहेत त्या जागांवर कॅडेट्स तैनात करू शकत नाहीत.
केवळ 18 वर्षा वरील वरिष्ठ विभागीय कॅडेट्सची नियुक्ती केली जाऊ शकते. कायमस्वरूपी शिक्षक किंवा सहयोगी एनसीसी अधिकाऱ्याच्या देखरेखी अंतर्गत 8 ते 20 जणांच्या छोट्या गटात त्यांची नियुक्ती केली जाऊ शकते.
स्वयंसेवक कॅडेट्सच्या तैनातीसाठी राज्य सरकार / जिल्हा प्रशासनाला राज्य एनसीसी संचालनालयामार्फत विनंती पाठवावी लागते. त्याचे तपशील एनसीसी संचालनालय / गट मुख्यालय / युनिट स्तरावर राज्य सरकार / स्थानिक नागरी प्राधिकरणाशी समन्वयित केले जातील. कॅडेट्सला ड्युटीवर तैनात करण्यापूर्वी त्याला स्थानिक पातळीवरील माहिती आणि गरजांची माहिती असणे गरजेचे आहे.
संरक्षण मंत्रालयाच्या अंतर्गत कार्यरत एनसीसी ही देशातील सर्वात मोठी गणवेशधारी युवा संघटना आहे आणि विविध सामाजिक सेवा आणि समुदाय विकास उपक्रम राबवित असते. आपल्या स्थापनेपासूनच पूर, चक्रीवादळ इत्यादी नैसर्गिक आपत्तींमध्ये एनसीसी कॅडेट्स राष्ट्रीय सेवेत त्यांचे योगदान देत आले आहेत..
U.Ujgare/S.Mhatre/P.Kor
(Visitor Counter : 210
अर्थ मंत्रालय
अमरावती जिल्ह्यातील अंजनगाव बारी, दर्यापूर येथे केंद्र सरकारच्या योजनांचा सर्व समाजघटकांना लाभ
मुंबई/अमरावती 1 मे 2020
करोना प्रादुर्भावामुळे 24 मार्च पासून लागू असलेल्या देशव्यापी लॉकडाउनमुळे शेतकरी, मजूर तसेच महिला अशा समाजघटकांना अनेक प्रकारच्या समस्यांना सामोरे जावे लागत असल्याने केंद्र सरकारने पंतप्रधान गरीब कल्याण योजनेअंतर्गत 26 मार्च रोजी घोषित केलेल्या पॅकेजचा लाभ सर्व समाज घटकांना होत असून उज्वला योजना, पंतप्रधान किसान सन्मान योजना, पंतप्रधान जनधन योजना अशा योजनांचा लाभ होऊन त्यांचे जीवन पूर्वपदावर येण्यास मदत होत आहे. असेच काही लाभार्थी अमरावती जिल्ह्यातील अंजनगाव बारी, दर्यापूर अशा गावांमध्ये या योजनांचा लाभ मिळाल्याबद्दल केंद्र सरकारचे आभारही मानत आहेत
अंजनगाव बारीचे रहिवासी मारोतराव खडसे जे व्यवसायाने मजूर आहेत. त्यांना या लॉकडाऊनच्या काळात 5 किलो तांदूळ मिळाल्याबद्दल त्यांच्यासारख्या मजूर लोकांना सहकार्य मिळत असल्याची भावना व्यक्त केली.
अंजनगाव बारी येथीलच वसंत सोनार हे अल्पभूधारक शेतकरी कुटुंबातील असून त्यांना 13 एप्रिल रोजी 2 हजार रुपये हे प्रधानमंत्री शेतकरी सन्मान योजने अंतर्गत मिळाले. या मिळालेल्या रकमेतून त्यांचा शेती व्यवसाय तसेच संसाराचा गाडा चालवण्यात सहकार्य झाले असल्याचं त्यांनी यावेळी सांगितलं .सरकारचे कार्य हे कौतुकास्पदच आहे अशी भावना सुद्धा त्यांनी व्यक्त केली.
शरद लाडेकर हेसुद्धा केंद्र सरकारच्या योजनेचे लाभार्थी असून त्यांना सुद्धा 5 किलो तांदूळ मिळाला असल्याने कुटुंबाला आधार मिळाल्याचं त्यांनी सांगितलं.
20 एप्रिल पर्यंत प्रधानमंत्री किसान सन्मान योजना अंतर्गत सुमारे देशातील 8.89 कोटी शेतकरी कुटुंबांना लाभ मिळाला असून 20 एप्रिल 2020 पर्यंत 17 हजार 793 कोटी रुपये वितरित करण्यात आले आहेत. पंतप्रधान गरीब कल्याण योजनेअंतर्गत एप्रिल 2020 साठी प्राप्त म्हणून 31 राज्य आणि केंद्रशासित प्रदेशांना 1.19 कोटी शिधापत्रिका द्वारे व्याप्त 39.27 कोटी लाभार्थ्यांना 19.63 लाख मेट्रिक टन धान्य वितरित करण्यात आले आहे
अमरावती जिल्ह्याच्या दर्यापूर तालुक्यातील महिला बचत गटांच्या महिलांना सुद्धा केंद्र शासनाच्या योजनांचा लाभ मिळत आहे. या महिला बचत गटाच्या वर्धिनी पदावर असलेल्या शिला वानखेडे यांना उज्वला योजनेअंतर्गत 774 रुपये बँक खात्यात जमा झाले आहेत. दर्यापूर येथील बचत गटाच्या महिला उज्वला भोपळे यांनासुद्धा जन-धन योजने अंतर्गत 500 रुपये मिळाले असल्याची माहिती दिली.
पंतप्रधान गरीब कल्याण योजनेअंतर्गत देशातील 20.5 कोटी महिलांना जनधन खातेधारकांना त्यांच्या खात्यात प्रत्येकी 500 रुपये मिळत आहे. 22 एप्रिल पर्यंत या अंतर्गत एकूण 10 हजार 25 कोटी रुपये वितरित करण्यात आले आहेत.R.Tidke/D.Wankhede/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 89
आरोग्य आणि कुटुंब कल्याण मंत्रालय
महिलांच्या आरोग्य विषयक आव्हानांसंदर्भातल्या चर्चासत्राचे केंद्रीय आरोग्य आणि कुटुंब कल्याण राज्यमंत्र्यांच्या हस्ते
नवी दिल्ली, 25 ऑक्टोबर 2018
महिला आरोग्यासंदर्भातल्या आव्हानांबाबत नवी दिल्लीत आयोजित केलेल्या चर्चासत्राचे केंद्रीय आरोग्य आणि कुटुंब कल्याण राज्यमंत्री अनुप्रिया पटेल यांनी आज उद्घाटन केले.
महिला या चैतन्यशील समाजाचा बळकट स्तंभ असतात, महिला आणि बालकांची सर्वंकष काळजी घेतल्यानेच देशाचा शाश्वत विकास साधता येऊ शकतो असे त्या म्हणाल्या.
महिला आरोग्य क्षेत्रात भारताने लक्षणीय प्रगती केली आहे. माता मृत्यू दराचे कमी झालेले प्रमाण हे या प्रगतीचे द्योतक आहे. गेल्या काही वर्षात भारतात माता मृत्यू दर कमी झाल्याचे त्यांनी नमूद केले. राष्ट्रीय आरोग्य धोरणाअंतर्गत उचलण्यात आलेल्या पावलांमुळे संस्थागत प्रसूतीत 78.9 टक्के पर्यंत वाढ झाली आहे, अशी माहिती त्यांनी दिली.
दर्जेदार आरोग्य सेवा पुरवण्याच्या सरकारच्या कटिबद्धतेचा पुनरुच्चार करतानाच दर्जेदार आरोग्य सेवा क्षेत्रात अधिक लक्ष देण्याची गरज त्यांनी व्यक्त केली.
N.Sapre/N.Chitale/P.Malandkar
(Visitor Counter : 52
सांख्यिकी आणि कार्यक्रम अंमलबजावणी मंत्रालय
भारतातील वेतनपट नोंदणी अहवाल - औपचारिक रोजगाराच्या दृष्टीकोनातून
नवी दिल्ली, 25 ऑगस्ट 2021
सांख्यिकी आणि कार्यक्रम अंमलबजावणी मंत्रालयाच्या अखत्यारीतील राष्ट्रीय सांख्यिकी कार्यालयाने ,सप्टेंबर 2017 ते जून 2021 या कालावधीतील, देशाच्या प्रगतीचे, रोजगाराच्या दृष्टीकोनातून मूल्यांकन करण्यासाठी, निवडक सरकारी संस्थांकडे उपलब्ध असलेल्या प्रशासकीय नोंदींवर आधारित, प्रसिद्धी पत्रक जाहीर केले आहे.
या संदर्भातील तपशीलवार माहिती इथे पाहू शकता.Jaydevi PS/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 195
मंत्रिमंडळ
रायबरेली, गोरखपूर, भटिंडा, गुवाहाटी, बिलासपूर आणि देवघर येथे नवीन एम्ससाठी संचालक पदाची एक जागा स्थापन करायला केंद्रीय मंत्रिमंडळाची मंजूरी
(नवी दिल्ली, 24 ऑक्टोबर 2018
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने रायबरेली, गोरखपूर, भटिंडा, गुवाहाटी, बिलासपूर आणि देवघर येथील नवीन एम्ससाठी संचालक पदाची एक जागा स्थापन करायला मंजूरी दिली आहे. या पदासाठीचे मूळ वेतन 2,25,000/-  अधिक एनपीए परंतु 2,37,500/- पेक्षा जास्त असणार नाही.
संचालक हे संस्थेचे मुख्य कार्यकारी अधिकारी असतील आणि संस्थेच्या एकूण प्रशासनाचे प्रभारी असतील आणि संस्थेचे अधिकारी व कर्मचाऱ्यांना कामे वितरित करतील.
N.Sapre/S.Tupe/P.Kor
पंतप्रधान कार्यालय
पंतप्रधान नरेंद्र मोदी आणि अमेरिकेचे राष्ट्राध्यक्ष डोनाल्ड ट्रम्प यांच्यात दूरध्वनीवरून चर्चा
(नवी दिल्ली, 19 ऑगस्ट 2019
पंतप्रधान नरेंद्र मोदी आणि अमेरिकेचे राष्ट्राध्यक्ष डोनाल्ड ट्रम्प यांच्यात आज दूरध्वनीवरून चर्चा झाली. 30 मिनिटं चाललेल्या या संभाषणात अनेक द्विपक्षीय आणि प्रादेशिक मुद्यांवर चर्चा झाली. तसेच दोन्ही नेत्यांमधल्या सौहार्दपूर्ण संबंधांना अधोरेखित करणारा संवाद झाला.
यावेळी पंतप्रधानांनी ओसाका येथे जी-20 शिखर परिषदेनिमित्त दोन्ही नेत्यांमध्ये झालेल्या चर्चेची आठवण केली. या चर्चेचा संदर्भ देत भारत आणि अमेरिकेचे वाणिज्य मंत्री लवकरच द्विपक्षीय व्यापारी संबंधांविषयक बैठक करतील, अशी अपेक्षा मोदी यांनी व्यक्त केली. परस्पर लाभासाठी ही बैठक आवश्यक आहे, असे ते म्हणाले.
प्रादेशिक स्थितीविषयी बोलतांना पंतप्रधान म्हणाले की, भारतविरोधी वातावरण निर्माण करून हिंसा भडकवणाऱ्या भावना आणि अतिरंजीत वक्तव्य करणाऱ्या काही नेत्यांचा प्रयत्न या प्रदेशाच्या शांततेसाठी घातक आहे. कुठलाही अपवाद न करता सीमापार दहशतवाद समूळ नष्ट करणे आणि या प्रदेशातील वातावरण दहशत आणि हिंसेपासून मुक्त करणे, महत्वाचे असल्याचे पंतप्रधानांनी यावेळी अधोरेखित केले.
या मार्गावर, आणि दारिद्रय निरक्षरता तसेच आजारांपासून हा प्रदेश मुक्त करण्यासाठी जो कोणी साथ देईल त्याच्याशी सहकार्य करण्याच्या भूमिकेचा पंतप्रधानांनी पुनरूच्चार केला.
अफगाणिस्तानच्या स्वातंत्र्याला आज 100 वर्ष पूर्ण होत असल्याचे स्मरण करत पंतप्रधानांनी यावेळी एकीकृत सुरक्षा, लोकशाही आणि स्वतंत्र अफगाणिस्तानची उभारणी करण्यास भारताच्या दीर्घकालीन कटिबद्धतेचा उल्लेख केला.
राष्ट्राध्यक्ष ट्रम्प यांच्यासोबत नियमित स्वरुपात संवाद साधण्याविषयी पंतप्रधानांनी यावेळी समाधान व्यक्त केले.
B.Gokhale/R.Aghor/P.Kor
संरक्षण मंत्रालय
दिव्य दृष्टी 2021 : मल्टी डोमेन ऑपरेशन बाबत भारतीय लष्कराचे राष्ट्रीय चर्चा सत्र आणि वेबिनार
नवी दिल्ली, 11 फेब्रुवारी 2021
भारतीय लष्कराचे मल्टी डोमेन ऑपरेशन- संघर्ष विषयक भविष्य याबाबत, ‘दिव्य दृष्टी 2021’ हे राष्ट्रीय चर्चा सत्र आणि वेबिनार, सेंटर फॉर वॉरफेअर स्टडीने 11 फेब्रुवारीला आयोजित केले. दिव्य दृष्टी म्हणजे माहितीपूर्ण दृष्टिकोनासाठी आवश्यक आकलनविषयक धारणा असा असून मल्टी डोमेन ऑपरेशन सारख्या जटील आणि गुंतागुंतीच्या आणि नव्याने उदयाला येणाऱ्या विषयावर राष्ट्रीय आणि आंतरराष्ट्रीय तज्ञांना एकत्र आणण्याचा यामागचा उद्देश आहे.
लष्कर प्रमुख जनरल एम एम नरवणे, लष्कर उप प्रमुख लेफ्टनंट जनरल सी पी मोहंती यांच्यासह लष्कराची तीनही दले,संरक्षण मंत्रालयातले इतर पदाधिकारी, संरक्षण विषयक विचारवंत, माध्यम सदस्य वेबिनारला उपस्थित होते.
आपल्या राष्ट्रीय सुरक्षेला भविष्यात असणारी आव्हाने आणि धोके याबरोबरच याबाबत सर्वच स्तरावर सतर्क राहण्याच्या आवश्यकतेवर वर लष्कर प्रमुखांनी उद्घाटनपर भाषणात भर दिला. सीमेवर असणाऱ्या धोक्यासह दहशतवादाला काही देशांकडून मिळणारे खतपाणी यामुळे भारतीय लष्कराला, देशाची प्रादेशिक अखंडता कायम राखण्यासाठी विविध क्षेत्रात धोक्याला तोंड देण्यासाठी सज्ज राहण्याची गरज आहे असे ते म्हणाले.
M.Chopade/N.Chitale/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 150
पंतप्रधान कार्यालय
ड्रुक न्यामप शोगपा पक्षाचे अध्यक्ष डॉ. लोतेय शेरिंग, यांचे भूटानच्या सार्वत्रिक निवडणुकीत विजयाबद्दल पंतप्रधानांतर्फे अभिनंदन
ड्रुक न्यामप शोगपा पक्षाचे अध्यक्ष डॉ. लोतेय शेरिंग यांच्याशी पंतप्रधान नरेंद्र मोदी यांनी दुरध्वनीवर आज संवाद साधला. भूटानमधील तिस-या सर्वसाधारण निवडणुकीत पक्षाच्या आणि स्वत: च्या विधानसभा निवडणुकीत विजयाप्रसंगी डॉ. लोतेय शेरिंग यांचे पंतप्रधानांनी अभिनंदन केले. भूटानमध्ये लोकशाहीच्या एकत्रीकरणासाठी सर्वसाधारण निवडणुकीच्या यशस्वी अंमलबजावणीचेही पंतप्रधानांनी मोदींनी स्वागत केले.
परस्पर हीतसबंध व मूल्ये, ठाम विश्वास, सद्भावना व परस्पर विश्वास यावर आधारित भूटानशी असणारे मैत्री आणि सहकार्याचे संबंध आणखी बळकट करण्यासाठी भारताने उच्च प्राथमिकता दिली आहे, असे याप्रसंगी पंतप्रधानांनी कळविले.
दोन्ही देशांमधील राजनैतिक संबंधांच्या सुरू असलेल्या सुवर्ण महोत्सवी उत्सवाची आठवण करून देताना पंतप्रधान मोदींनी भूतानमधील नवीन सरकारसोबत काम करतांना लोकांच्या सामाजिक व आर्थिक परिवर्तनासाठी त्यांची प्राथमिकता व हिताच्या आधारे काम करण्याची आपली दृढ वचनबद्धता पुन्हा व्यक्त केली. भारत भेटीसाठी डॉ. लोतेय शेरिंग यांना पंतप्रधानांनी आमंत्रणही दिले.
डॉ. लोतेय शेरिंग यांनी शुभेच्छा आणि सदिच्छा व्यक्त केल्याबद्दल पंतप्रधान मोदींचे आभार मानले आणि शीघ्र संधीअनुरुप भारत भेटीचे निमंत्रणही स्वीकारले. भूटान व भारताच्या लोकांना लाभदायक ठरतील असे अद्वितीय आणि बहुआयामी द्विपक्षीय सहकार्य नवीन उंचीवर नेण्यास दोन्ही नेत्यांनी यावेळी सहमती दर्शविली.
पंतप्रधान कार्यालय
पंतप्रधान नरेंद्र मोदी यांनी युगांडाच्या राष्ट्रपतींसमवेत दूरध्वनीवरून साधला संवाद
नवी दिल्ली, 9 एप्रिल 2020
पंतप्रधान नरेंद्र मोदी यांनी आज युगांडाचे राष्ट्रपती योवेरी कागुटा मुसेवेनी यांच्या समवेत दूरध्वनीवरून संवाद साधला.
कोविड-19 महामारीमुळे उद्भवलेल्या आरोग्य आणि आर्थिक आव्हानांबाबत या दोन्ही नेत्यांनी चर्चा केली.सध्याच्या आरोग्य संकटात, भारत, आफ्रिका खंडातल्या या आपल्या मित्रासमवेत असून,या विषाणूचा प्रादुर्भाव रोखण्यासाठी,युगांडा सरकारला, भारत, सर्वतोपरी मदत करेल असे आश्वासन पंतप्रधानांनी दिले.
सध्याच्या परिस्थितीत तसेच इतर काळातही, युगांडामधल्या भारतीय समुदायाची, तिथले सरकार आणि समाज घेत असलेली काळजी आणि सद्भावनेची, पंतप्रधानांनी प्रशंसा केली.
पंतप्रधानांनी, जुलै 2018 मधल्या आपल्या युगांडा भेटीचे स्मरण केले आणि भारत-युगांडा यांच्यातल्या विशेष संबंधांचा उल्लेख केला.
कोविड-19 मुळे निर्माण झालेल्या आव्हानावर जग लवकरच मात करेल, असा विश्वास दोन्ही नेत्यांनी व्यक्त केला.
B.Gokhale/N.Chitale/P.Malandkar
(